Isilamu to Japangi

Isilamu to Japangi

Isilamu to Japangi mawoluwo anggadu pasukan Ottoman Turki lo maso ode Japangi to pulitiyo lo abad ke-18.  Isilamu bohuliyo to Japangi de’uyito-yito MitsutaroTakaoka ‘u to prefektur  Kobe. Isilamu to bahas lo Japangi イスラム教 (bahasa Jepang: isuramukyou)

Wolota taawunu 1877 wawu Perang Dunia II
Awota lo Isilamu wawu Japangi, humaya lo lo’iya, donggo epa’o polaabota mola lo awota lo agama botiye wolo negara-negara u weewoliyo ma’o to dunia.

Diya’a tuladu u lo caatati cilita liyo lo sejarah awota lo isilamu wawu Japangi to’u lopolo’adu agama boti, ngopohiya lo awota ‘u hituu’a to wolota lo ra’ayati lo Japangi wawu tawu Isilamu londo negara weewo to’u dipo taawunu 1868.

Isilamu bohuliyo ilotaawa lo ra’ayati lo Japangi to taawunu 1887, lowali pitango lopomikirangi agama to lipu masa boyito. Tutumulo lo nabindo Nabi Muhammad yilami limongoliyo ode bahasa lo Japangi ( Bahasa Jepang). Uwito lo’o bandu Isilamu lo kawasa pikirangi lo tahi tootawa to Japangi, bo ‘olo bo beheli talatuwawu lo pongotota wawu pikirangi.

Tuwewu pooli awota u paralu u lowali to tawunu 1890, to’u Turki Usmaniyah lo lawo uutusani lo tita’e kaapali "Ertugrul" ode Japangi wolo patuju mopoawota hubungan diplomatik duluwo negara alihu sama-sama mo po’ota tawu lo Isilamu wawu tawu lo Japangi. Kaapali boyito dedelo 609 pasisingi, to’u walingiyo mayi kaapali lo ahumo, 540 tawu yilate.

Duulota tawu lo  Japangi Isilamu bohuliyo de’uyito-yito te  Mitsutaro Takaoka , lo maso Isilamu to taawunu 1909, wawu lo hama tanggulo Omar Yamaoka, lapato lo haji to Makkah, wole Bumpachiro Ariga u to masa boyito sama -sama lona’o ode India mola mo dahaangi, lapata’o malo maso Isilamu sabau yilayingiyo lo ta Isilamu tetomola , lapata’o lo hama tanggulo Ahmad Ariga.

Openu odito, wolo ‘u he pilo po’ota mayi boti, malo po nyata mayi de’uyito-yito  tawu ngota lo Japangi taa tanggu-tanggula te Torajiro Yamada, tiyo tawu ngota  Isilamu lo Japangi ta bohuliyo lona’o ode Turki ma’o lo biilohe lo sababu tawu lo puunungo to kecelakaan maut Ertugrul. Tiyo loganti tanggulo lowali Abdul Khalil wawu lona’o ode Makkah ma’o lo haji.

Hi hetu - hetuta Muslim Turki, Uzbekistan, Tajikistan, Kirghizstan, Kazakhstan dan Tatar Turki wawu weewoliyoma’o londo Asia Tengah wawu Rusia, sababu  Revolusi Bolshevik to masa Perang Dunia I, tilumete’o ode Japangi wawu lo’otapu dulungo wawu malo ti tatapu to milango lo Japangi wawu malo potihulo lembo’a - lembo’a lo Isilamu. Loli awota wolo ta Isilamu boti, tawu lo Japangi woluwo u lo maso Isilamu.

Sababu londo lembo’a – lembo’a Isilamu boti, tihi – tihiyalo le tihulo. Tihi u paling penting de’uyito Masjid Kobe u pilo potihuloliyo tawuunu 1935, wawu  Masjid Tokyo u pilo potihuloliyo tawuunu 1938. Openu odito diyaaluwo tawu lo Japangi u lohama bagian mongaturu tihi – tihiyalo boyito, wawu diyaluwo olo tawu lo Japangi u lowali iimamu liyo, kecuali  ti Syaikh Ibrahim Sawada, imamu to  Ahlulbayt Islamic Centre di Tokyo.[2]

 Referensi 
 "Alquran 10". Alquran2007.com. Diarsipkan dari asli